VOSHAARNOOI deur Boerneef (1959) Bantom hom so en flennie die snare ek is verlief op die kind die son slaan vuur uit die sweetvos hare ek is verlief op die kind hoor jy meisie met die sweetvos hare verstaan jy die praat van die ramkiesnare ek is verlief op jou, kind Hierdie gedig is getoonset en deur Louis van Rensburg bekendgemaak in die destydse TV-reeks, Ballade vir 'n enkeling. Hier is Joshua na die Reën se weergawe van die lied:
Re: "Voshaarnooi" deur Boerneef
Hier sing Louis van Rensburg sy toonsetting van Boerneef se pragtige gedig. Bantam hom so en flennie die snare Ek is verlief op die kind Die son slaan vuur uit die sweetvoshare Ek is verlief op die kind Hoor jy meisie met die sweetvoshare verstaan jy die praat van die rankie snare Ek is verlief op die kind Lappa lei vir Bella koud, in Waboomskloof se geel bossies Lappa maak vir Bella stout, Met Hanepootse natrossies Donkerrooi die wingerdblaar en warmrooi die mond van haar My hart blom wit vir die voshaarnooi Pluk heide van die rooiste rooi Vir hierdie einste voshaarnooi Bellabint my meisiekind, dis hartblom wit, die heiderooi Bellabint my meisiekind, dis hartblom wit, die heiderooi Vir jou my voshaar meisiekind
Mense krap lekker kop oor die betekenis van die eerste lyn (bantom en flennie), hoewel dit lekker van die tong afrol. "Bantom" is moontlik 'n vervorming van die woord "bandom". Dit verwys na 'n dier wat 'n wit streep om sy middel het ('n wit haarband om die lyf). Dit kan ook 'n gladderige klip wees wat die moontlike aanwesigheid van diamante aandui. "Flennie" verwys na sagte, lossies geweefde wolstof wat vir verbande en onderklere gebruik word. In my geestesoog sien en 'n meisie met rooi hare wat blink soos die van 'n vos. Sy het 'n wit nommertjie aan wat soos snare oor haar lyf span. Die res kan mens seker aan die verbeelding oorlaat...